section_heading: Newcastle United
paragraph_text: Godine 1993. Harpera je doveo Newcastle United iz lokalnog kluba Seaham Red Star za nominalnu naknadu. Bio je zamjena za prvog vratara Pavela Srníčeka nakon njegova dolaska u Newcastle. Bio je na posudbama u klubovima: Bradford City, Gateshead, Stockport County, Hartlepool United i Huddersfield Town prije nego što je debitirao za Newcastle 1999. Dugo godina bio je zamjena Shayu Givenu, a postao je prvi vratar kad je Given otišao 2009. u Manchester City.